rejauldu/bengali-wikipedia huggingface dataset:
জ্যাকব মিলম্যান (১৯১১ সাল ইউক্রেন – মে ২২, ১৯৯১ সাল;লংবোট কি,ফ্লোরিডা) ছিলেন কলাম্বিয়া বিশ্ববিদ্যালয়ের ইলেকট্রিক্যাল ইঞ্জিনিয়ারিং এর একজন অধ্যাপক। তিনি মা এবং বোন রেবেকার সাথে আমেরিকায় পাড়ি জমান ১৯১৩ সালে।  মিলম্যান ১৯৩৫ সালে এমআইটি থেকে পিএইচ.ডি লাভ করেছেন। তিনি ১৯৫১ সালে কলাম্বিয়া বিশ্ববিদ্যালয়ে যোগদান করেন এবং ১৯৭৫ সালে অবসরে যান। ১৯৪১ থেকে ১৯৮৭ সালের মাঝে মিলম্যান আটটি বই লিখেছেন ইলেকট্রনিক্সের উপর। দ্য নিউ ইয়র্ক টাইমসে তার মৃত্যুর সংবাদ প্রচার হয় ২৪ মে, ১৯৯১ সালে।  মিলম্যানের তত্ত্ব (যার অন্য নাম সমান্তরাল জেনারেটর তত্ত্ব) তার নামানুসারে হয়েছে।  তিনি ১৯৭০ সালে আইইইই শিক্ষা মেডেল লাভ করেন।  তথ্যসূত্র  বিষয়শ্রেণী:১৯১১-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:কলাম্বিয়া বিশ্ববিদ্যালয় বিষয়শ্রেণী:উচ্চশিক্ষায়তনিক ব্যক্তি বিষয়শ্রেণী:মিলম্যানের তত্ত্ব বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক
জয়পুর (বিধানসভা কেন্দ্র) ভারতের পশ্চিমবঙ্গ রাজ্যের  পুরুলিয়া জেলার একটি বিধানসভা কেন্দ্র। এটি পুরুলিয়া লোকসভা কেন্দ্রর অন্তর্গত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৪১ নং জয়পুর বিধানসভা কেন্দ্রটি জয়পুর সমষ্টি উন্নয়ন ব্লক এবং ঝালদা-২ সমষ্টি উন্নয়ন ব্লক এবং আরসা, বেলদিহ এবং মানিকার‍্য গ্রাম পঞ্চায়েত গুলি  আরসা সমষ্টি উন্নয়ন ব্লক এর অন্তর্গত।  জয়পুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৬২জয়পুরঅদ্বীতা মণ্ডল লোক সেবক সংঘ১৯৬৭রামকৃষ্ণ মাহাতোভারতীয় জাতীয় কংগ্রেস ১৯৬৯রামকৃষ্ণ মাহাতোভারতীয় জাতীয় কংগ্রেস১৯৭১রামকৃষ্ণ মাহাতোভারতীয় জাতীয় কংগ্রেস১৯৭২রামকৃষ্ণ মাহাতোভারতীয় জাতীয় কংগ্রেস১৯৭৭রামকৃষ্ণ মাহাতোভারতীয় জাতীয় কংগ্রেস১৯৮২শান্তিরাম মাহাতো ভারতীয় জাতীয় কংগ্রেস১৯৮৭বিন্দেশ্বর মাহাতোসারা ভারত ফরওয়ার্ড ব্লক১৯৯১ বিন্দেশ্বর মাহাতোসারা ভারত ফরওয়ার্ড ব্লক১৯৯৬ শান্তিরাম মাহাতো ভারতীয় জাতীয় কংগ্রেস২০০১ শান্তিরাম মাহাতো ভারতীয় জাতীয় কংগ্রেস২০০৬ বিন্দেশ্বর মাহাতোসারা ভারত ফরওয়ার্ড ব্লক২০১১ধীরেন্দ্রনাথ মাহাতোসারা ভারত ফরওয়ার্ড ব্লক  নির্বাচনী ফলাফল ২০১১  ১৯৭৭-২০০৬ ২০০৬ সালের রাজ্য বিধানসভা নির্বাচনে, ফরওয়ার্ড ব্লকের বিন্দেশ্বর মাহাতো জয়পুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের শান্তিরাম মাহাতোকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে কংগ্রেসের শান্তিরাম মাহাতো ফরওয়ার্ড ব্লকের বিন্দেশ্বর মাহাতোকে পরাজিত করেন। ফরওয়ার্ড ব্লকের বিন্দেশ্বর মাহাতো ১৯৯১ এবং ১৯৮৭ সালে কংগ্রেসের শান্তিরাম মাহাতোকে পরাজিত করেন। ১৯৮২ সালে কংগ্রেসের শান্তিরাম মাহাতো ফরওয়ার্ড ব্লকের হরিপদ মাহাতোকে পরাজিত করেন। কংগ্রেসের রামকৃষ্ণ মাহাতো ১৯৭৭ সালে জনতা পার্টির চক্রধর মাহাতোকে পরাজিত করেন।  ১৯৬২-১৯৭২ ১৯৭২, ১৯৭১, ১৯৬৯, এবং ১৯৬৭ সালে কংগ্রেসের রামকৃষ্ণ মাহাতো জয়ী হন। ১৯৬২ সালে লোক সেবক সংঘের অদ্বীতা মণ্ডল জয়ী হয়।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পুরুলিয়া জেলার রাজনীতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৮:০৬, ২৮ ফেব্রুয়ারি ২০২৪ (ইউটিসি) দাঁতমারা এ বি জেড সিকদার উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ১১:৫৪, ২২ ফেব্রুয়ারি ২০২৪ (ইউটিসি)  কেবল একটি গৌণ স্বাধীন উৎস () পাওয়া গেল অনলাইনে। কিন্তু এতেও এর উল্লেখযোগ্যতা সম্পর্কে তেমন কিছুই নেই। &dash;নকীব সরকার বলুন... ০২:৩৮, ২৩ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এটিএম ফজলে কবির বাংলাদেশ সুপ্রীম কোর্ট হাইকোর্ট বিভাগের একজন বিচারপতি। তিনি আন্তর্জাতিক অপরাধ ট্রাইব্যুনালের সাবেক বিচারক। তিনি বাংলাদেশের আইন কমিশনের সাবেক সদস্য।   প্রাথমিক জীবন  কবির ১৯৪৭ সালের ১লা জানুয়ারি ব্রিটিশ ভারতের পূর্ববঙ্গের চামগ্রাম - চাপাই নবাবগঞ্জ জেলায় জন্মগ্রহণ করেন।  কর্মজীবন  ২০১০ সালের মার্চ মাসে কবির ও বিচারপতি সৈয়দ মাহমুদ হোসেন সরকারকে টাঙ্গাইল জেলার মধুপুর জাতীয় উদ্যান রক্ষার নির্দেশ দেন।  কবীর ২০১১ সালের ২৫শে মার্চ আন্তর্জাতিক অপরাধ ট্রাইব্যুনালের বিচারক নিযুক্ত হন।  ২০১৩ সালের ২২শে মার্চ কবির আন্তর্জাতিক অপরাধ ট্রাইব্যুনাল ২ এর চেয়ারম্যান নিযুক্ত হন। তিনি বিচারপতি মো. নিজামুল হকের স্থলাভিষিক্ত হন ২০১৩ সালের ডিসেম্বরে চাপাই নবাবগঞ্জ জেলায় তাঁর বাড়িতে একটি পেট্রোল বোমা নিক্ষেপ করা হয়। তিনি সালাহউদ্দিন কাদের চৌধুরী ও দেলোয়ার হোসেন সাঈদিকে মৃত্যুদণ্ড এবং গোলাম আজমকে যাবজ্জীবন কারাদণ্ড দেন। গুলাম আজমের বিরুদ্ধে রায়ের সমালোচনা করার জন্য তিনি হিউম্যান রাইটস ওয়াচের বিরুদ্ধে আদালত অবমাননার রায় জারি করেন।  ২০১৪ সালের ১জানুয়ারি কবির অবসর গ্রহণ করেন । ২৩ জানুয়ারি তিনি বাংলাদেশ আইন কমিশনের সদস্য নিযুক্ত হন।.  ২০১৬ সালের মে মাসে বাংলাদেশ আইন কমিশন তাদের কমিশনার এ বি এম খায়রুল হক এম শাহ আলম এবং এ টি এম ফজলে কবিরের স্বাক্ষরিত একটি সুপারিশ জারি করে যে বাংলাদেশ প্রেস কাউন্সিলকে ৩০ দিনের জন্য একটি সংবাদপত্রের প্রকাশনা স্থগিত করার ক্ষমতা দেওয়া হবে। প্রেস কাউন্সিল প্রতিক্রিয়া জানিয়েছিল যে তারা এই ধরনের কর্তৃত্ব চায় না।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:১৯৪৭-এ জন্ম বিষয়শ্রেণী:চাঁপাইনবাবগঞ্জ জেলার ব্যক্তি
ইউখারি গোভহার আগা মসজিদ (), যাকে মাঝে মাঝে বড় গোভহার আগা জামে মসজিদ () বলা হয়, আজারবাইজানের শূষা শহরে অবস্থিত একটি শিয়া মসজিদ।   ইতিহাস  "ইউখারি" অর্থ "উচ্চ" — মসজিদটি শূষা শহরের উপরের অংশে অবস্থিত, যেখানে এর নামকরণ থেকে আশাঘি (নিচের) গোভহার আগা মসজিদ থেকে পার্থক্য করা হয়েছে। উভয় মসজিদই শূষার প্রতীক এবং প্রাচ্য স্থাপত্যের শ্রেষ্ঠ নিদর্শন হিসেবে বিবেচিত হয়।  মসজিদটি ইব্রাহিম খালিল খান-এর আদেশে  সালে নির্মাণ শুরু হয়েছিল, তবে তা দীর্ঘ সময় থেমে ছিল। পরবর্তীতে তাঁর কন্যা গোভহার আগা-এর নির্দেশে কারবালাই সাফিখান কারাবাখি মসজিদটির নির্মাণ কাজ ১৮৮৩–১৮৮৫ সালের মধ্যে শেষ করেন।   স্থাপত্য  মসজিদের নামাজঘরটি তিনটি নাভ বিশিষ্ট বর্গাকার কক্ষ (), যা ছয়টি পাথরের স্তম্ভ দ্বারা বিভক্ত। উত্তরের দিকে একটি তিন-মুখী বারান্দা () রয়েছে। মসজিদের দুটি মিনার রয়েছে, যা সম্মুখভাগে অবস্থিত। নারীদের জন্য নির্ধারিত উপরের গ্যালারিও ছিল। মসজিদের মূল কাঠামো পাথর দ্বারা নির্মিত, কিন্তু মিনার দুটি ইট দিয়ে তৈরি। মিনারগুলি নলাকার আকৃতির এবং দৃষ্টিনন্দন ইটের বিন্যাসে নির্মিত হয়েছে—যা কারাবাখ অঞ্চলে কারবালাই সাফিখান নির্মিত অন্যান্য মসজিদেও দেখা যায়।   বর্তমান অবস্থা  সোভিয়েত যুগে মসজিদটি বন্ধ করে একটি জাদুঘরে রূপান্তরিত করা হয়েছিল। ১৯৮৮ সালে তা আবার চালু হয়। কিন্তু ১৯৯২ সালের শূষা যুদ্ধের পর মসজিদে নামাজ বন্ধ হয়ে যায়।  ২০০৮–২০০৯ সালের মধ্যে ছাদ সংস্কারসহ কিছু মেরামতের কাজ শুরু হয়। পরে নাগোর্নো-কারাবাখ প্রশাসনের উদ্যোগে ইরানি বিশেষজ্ঞদের দিয়ে সংস্কার কাজ শুরু হয়। আজারবাইজানি কর্তৃপক্ষ এ নিয়ে উদ্বেগ প্রকাশ করে, তাদের মতে এটি ছিল দখলকৃত অঞ্চলে আজারবাইজানি সংস্কৃতি মুছে ফেলার প্রচেষ্টা।  ২০১৯ সালের ১৪ অক্টোবর মসজিদ, সংলগ্ন মাদ্রাসা ও পার্ক পর্যটকদের জন্য উন্মুক্ত করা হয়। এটি আর্মেনিয়ান ও ইরানি সাংস্কৃতিক কেন্দ্র হিসেবে উপস্থাপন করা হয়েছিল, যেখানে আজারিদের ইতিহাসের উল্লেখ ছিল না।  ২০২০ সালের ১৩ নভেম্বর, ২৮ বছর পর মসজিদে প্রথম জুমার নামাজ অনুষ্ঠিত হয়, আজারবাইজানি সেনাদের অংশগ্রহণে।  ২০২১ সালের শেষ দিকে হেইদার আলিয়েভ ফাউন্ডেশনের আর্থিক সহায়তায় মসজিদের পূর্ণ সংস্কার কাজ শুরু হয়।   গ্যালারি    আরও দেখুন    আজারবাইজানে ইসলাম  আজারবাইজানের মসজিদের তালিকা  তথ্যসূত্র   বহিঃসংযোগ   বিষয়শ্রেণী:১৮৮৫ সালে সম্পন্ন ধর্মীয় স্থাপনা বিষয়শ্রেণী:১৯শ শতকের মসজিদ বিষয়শ্রেণী:কারবালাই সাফিখান কারাবাখির স্থাপত্যকর্ম বিষয়শ্রেণী:শূষার মসজিদ বিষয়শ্রেণী:আজারবাইজানের শিয়া মসজিদ বিষয়শ্রেণী:আজারবাইজানে মিনারবিশিষ্ট মসজিদ
ফিলিপ্পো আম্ব্রোজিনি (, ; জন্ম: ২৬ এপ্রিল ১৯৯৩) হলেন একজন ইতালীয় ফিগার স্কেটার। তিনি আন্তর্জাতিক প্রতিযোগিতার মঞ্চে রেবেক্কা গিলার্দির সাথে জুটি হিসেবে ফিগার স্কেটিংয়ের পেয়ার স্কেটিং বিভাগে ইতালির প্রতিনিধি হিসেবে প্রতিদ্বন্দ্বিতা করে থাকেন।  ২০০১ সালে ফিগার স্কেটিংয়ে অভিষেক করা আম্ব্রোজিনি ইতালির হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ফিলিপ্পো আম্ব্রোজিনি ১৯৯৩ সালের ২৬শে এপ্রিল তারিখে ইতালির আসিয়াগোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আম্ব্রোজিনি ইতালির প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি রেবেক্কা গিলার্দির সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। আম্ব্রোজিনি সর্বমোট ১৬৫.৪৩ পয়েন্ট নিয়ে সম্মিলিত অবস্থানে চতুর্দশ স্থান অধিকার করেছিলেন; যেখানে শর্ট প্রোগ্রামে তারা ৫৫.৮৩ পয়েন্ট নিয়ে ষোড়শ এবং ফ্রি স্কেটিংয়ে ১০৯.৬০ পয়েন্ট পেয়ে চতুর্দশ অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পুরুষ পেয়ার স্কেটার বিষয়শ্রেণী:ইতালির অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
মোহন প্রসাদ শর্মা একজন নেপালি বিচারক ছিলেন, যিনি নেপালের দ্বাদশ প্রধান বিচারপতি হিসাবে দায়িত্ব পালন করেছিলেন, ১৯৯৮ সালের ১৩ এপ্রিল থেকে ১৫ ডিসেম্বর ১৯৯৯ সাল পর্যন্ত।  তাকে নেপালের তৎকালীন রাজা বীরেন্দ্র নিযুক্ত করেছিলেন।  শর্মার আগে ছিলেন ওম ভক্ত শ্রেষ্ঠ এবং পরে ছিলেন কেশব প্রসাদ উপাধ্যায়।    তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০১৮-এ মৃত্যু বিষয়শ্রেণী:নেপালের প্রধান বিচারপতি বিষয়শ্রেণী:১৯৩৪-এ জন্ম বিষয়শ্রেণী:২০২২-এ মৃত্যু বিষয়শ্রেণী:কাঠমান্ডুর ব্যক্তি
অ্যালিস বি. টোকলাস এলজিবিটিকিউ ডেমোক্রেটিক ক্লাব হল মার্কিন যুক্তরাষ্ট্রের সান ফ্রান্সিসকোতে অবস্থিত নারী-সমকামী, পুরুষ-সমকামী, উভকামী, সমলিঙ্গ এবং কুইয়ার ( এলজিবিটিকিউ ) গোষ্ঠীভুক্ত ডেমোক্র্যাট প্রার্থীদের একটি সমিতি এবং রাজনৈতিক কার্যকলাপ পরিচালনকারী এক দল। প্রথমে এই সংস্থার নাম ছিক অ্যালিস বি. টোকলাস মেমোরিয়াল ডেমোক্রেটিক ক্লাব এবং পরে এটি অ্যালিস বি. টোকলাস এলজিবিটি ডেমোক্রেটিক ক্লাব নামে পরিচিত হয়।  এই রাজনৈতিক ক্লাবটি বর্তমানে সান ফ্রান্সিসকো অঞ্চলের ডেমোক্র্যাটিক প্রার্থীদের সমর্থনে চালিত হয়।   ইতিহাস  ১৯৭১ সালে ডেমোক্র্যাট কর্মী ডেল মার্টিন, ফিলিস লিয়ন, বেথ এলিয়ট এবং জিম ফস্টার -এরা একত্রে এই সংস্থার প্রতিষ্ঠা করেন। এটি ছিল মার্কিন যুক্তরাষ্ট্রে সমকামী ডেমোক্র্যাটদের প্রথম সংগঠন।Warren J. Blumenfeld, Diane Christine Raymond, Looking at Gay and Lesbian Life Beacon Press, 1993The happy couple, The Guardian (June 25, 2008), pp. P18. Retrieved on September 20, 2008. সমকামী লেখক এবং সান ফ্রান্সিসকোর বাসিন্দা অ্যালিস বি. টোকলাসের নামে এই সংস্থার নামকরণ করা হয়েছে।John Bassett Mccleary, Hippie Dictionary: A Cultural Encyclopedia of the 1960s and 1970s,    Potter/TenSpeed/Harmony, May 22, 2013 ক্লাবটি বর্তমানে এক বৃহৎ আদর্শের অনুসারক এবং জাতীয় ডেমোক্র্যাটিক পার্টির অন্যতম অংশ। ১৯৭৬ সালে, সংস্থার স্থানীয় এলজিবিটিকিউ কর্মীরা সংস্থার থেকে আলাধা হয়ে যান এবং বিভিন্ন প্রগতিশীল এলজিবিটিকিউ সংস্থার পত্তন করেন, যাদের মধযে উল্লেখ্য হার্ভে মিল্ক লেসবিয়ান, গে, বাইসেক্সুয়াল, ট্রান্সজেন্ডার ডেমোক্র্যাটিক ক্লাব ইত্যাদি।  এই সংস্থা এলজিবিটিকিউদের বার্ষিক উৎসব প্রাইড মার্চের সময় প্রাতঃরাশের আয়োজন করে। ২০১৬ সালে, এই অনুষ্ঠানে ৮০০ জনেরও বেশি লোক উপস্থিত ছিলেন। জনপ্রিয় রাজনৈতিক ব্যাক্তিত্ব  ন্যান্সি পেলোসি এবং কংগ্রেসের বেশ কয়েকজন সদস্য, রাজ্যস্তরে ও স্থানীয় স্তরে নির্বাচিত অনেক নেতা এই অনুষ্ঠানে বক্তব্য রাখেন। ২০২৪ সালে, এই অনুষ্ঠানের মূল বক্তা ছিলেন ডগ এমহফ।   তথ্যসূত্র   বিষয়শ্রেণী:১৯৭১-এ প্রতিষ্ঠিত সংগঠন বিষয়শ্রেণী:রাজনৈতিক দলের অধিভুক্ত এলজিবিটিকিউ সংগঠন বিষয়শ্রেণী:সান ফ্রান্সিস্কো ভিত্তিক সংগঠন
থাম্ব|পাউরুটির উপরে লাগানো লিঙ্গনবেরি জ্যাম লিঙ্গনবেরি জ্যাম  হলো উত্তর ইউরোপে ফল থেকে প্রস্তুত এক ধরনের জ্যাম। এটি মধ্য ও পূর্ব ইউরোপে অত্যন্ত জনপ্রিয়। লিঙ্গনবেরি ( Vaccinium vitis-idaea ) হলো একটি ছোট, লাল রঙের ফল, যা সাধারণত ইউরোপ এবং উত্তর আমেরিকার শীতল অঞ্চলে জন্মায়। এই লাল রঙের ফল থেকে তৈরি জ্যাম একটি ঐতিহ্যবাহী খাদ্য এবং এর ব্যবহার বিভিন্ন ক্ষেত্রে দেখা যায়। এই ফলটি ইউরেশিয়া থেকে উত্তর আমেরিকা পর্যন্ত উত্তর গোলার্ধ জুড়ে আর্কটিক তুন্দ্রায় এক ধরনের ছোট চিরহরিৎ গুল্মে জন্মে।   ইতিহাস  থাম্ব| তামপেরের ঐতিহ্যবাহী মুস্তামাক্কারা খাবারে লিঙ্গনবেরি জ্যাম সুইডেনে এই লিঙ্গনবেরি ফলের থেকে জ্যাম এবং ফলের রস তৈরি করে বিক্রি করা হয়। এছাড়া খাবার এবং মিষ্টান্নের একটি মূল উপাদান হিসাবেও বিক্রি করা হয়ে থাকে। আমিষ খাবারের সাথেও লিঙ্গনবেরি জ্যাম পরিবেশন করা হয়। বিশেষ করে কিছু আমিষ খাবার যেমন, মিটবল, গরুর মাংসের স্টু বা গরুর যকৃত দিয়ে তৈরি পদ যেমন মাকসালাটিক্কো -এর সাথেও এটি পরিবেশন করা হয়। আঞ্চলিকভাবে, এটি বিশেষ ধরনের ভাজা মাছের সাথেও পরিবেশন করা হয়ে থাকে। ক্রপ্পাকোর, পিটেপল্ট, আলু প্যানকেক, পালং শাক প্যানকেক, ক্যালডোলমার, ফ্লাস্কপানকাকা, মুস্তামাক্কারা এবং কালো পুডিংয়ের মতো ঐতিহ্যবাহী খাবারগুলির সাথেও লিঙ্গনবেরি মেশানো হয়। ওটমিল পোরিজ, ম্যাশ করা আলু এবং কিছু মিষ্টির সাথেও লিঙ্গনবেরি জ্যামের ব্যবহার দেখা যায়।   প্রস্তুত প্রণালী  লাল রঙের লিঙ্গনবেরি ফল থেকে রস ও শাঁসা বের করে এর সঙ্গে চিনি এবং প্রয়োজনমতো জল দিয়ে বিশেষ প্রক্রিয়ায় লিঙ্গনবেরি জ্যাম প্রস্তুত করা হয়। সস্তা জাতের আপেল দিয়ে কখনো কখনো একে পাতলা করা হয়। মিষ্টি লিঙ্গনবেরি ( rårörda lingon ) বা ( rørte tyttebær ) শুধুমাত্র বেরি এবং চিনি মিশিয়ে সিদ্ধ না করেও এটিকে প্রস্তুত করা যায়। লিঙ্গনবেরিতে প্রচুর পরিমাণে বেনজোয়িক অ্যাসিড থাকে বলে এই জ্যাম কোনও প্রিজারভেটিভ ছাড়াই ভালোভাবে সংরক্ষণ করা যায়।   আরও দেখুন   *লিঙ্গনবেরি জ্যাম (নর্ডিক ডিনার)(ইংরেজি)   মন্তব্য    তথ্যসূত্র   বিষয়শ্রেণী:জ্যাম এবং জেলি বিষয়শ্রেণী:সুইডীয় রন্ধনশৈলী বিষয়শ্রেণী:নরওয়েজীয় রন্ধনশৈলী বিষয়শ্রেণী:লিথুয়ানীয় রন্ধনশৈলী বিষয়শ্রেণী:এস্তোনীয় রন্ধনশৈলী বিষয়শ্রেণী:ফিনল্যান্ডীয় রন্ধনশৈলী
রণজিৎ কুমার পাঁজা একজন ভারতীয় রাজনীতিবিদ ছিলেন, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি দ্বাদশ ও ত্রয়োদশ লোকসভায় বারাসাত লোকসভা কেন্দ্রের লোকসভা সদস্য হিসেবে দায়িত্ব পালন করেছেন।  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:২০০৬-এ মৃত্যু বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য
বর্থলময় (আরামীয়: ; ; ; আর্মেনীয়: Բարթողիմէոս; কিবতি: ⲃⲁⲣⲑⲟⲗⲟⲙⲉⲟⲥ}}; ; ) ছিলেন নূতন নিয়ম অনুসারে যীশুর একজন প্রেরিত। তাঁকে নথনেল হিসেবেও চিহ্নিত করা হয়, যাঁকে প্রেরিত ফিলিপ সাধু যোহন লিখিত সুসমাচারে যীশুর সঙ্গে পরিচয় করিয়ে দেন। তবে বাইবেলের অনেক আধুনিক ব্যখ্যাকার বর্থলময়কে নথনেল হিসেবে চিহ্নিতকরণকে খারিজ করেন।   তথ্যসূত্র   বিষয়শ্রেণী:১ম শতাব্দীর খ্রিস্টান শহীদ বিষয়শ্রেণী:ক্রুশবিদ্ধ করে মৃত্যুদণ্ড কার্যকর করা ব্যক্তি বিষয়শ্রেণী:পবিত্র ভূমির সাধু বিষয়শ্রেণী:বারো প্রেরিত বিষয়শ্রেণী:নিউ টেস্টামেন্টের খ্রিস্টান সাধু বিষয়শ্রেণী:অ্যাঙ্গলিকান সাধু
বিংশ শতাব্দীর দর্শনে যৌক্তিক ইতিবাদ, বিশ্লেষণী দর্শন, প্রপঞ্চবাদ, অস্তিত্ববাদ এবং উত্তরণির্মানবাদ ইত্যাদি নতুন দার্শনিক সম্প্রদায়ের উন্নয়ন দেখা যায়। দর্শনের যুগ অনুযায়ী, এটি সাধারণত সমকালীন দর্শনের সাথে সম্পৃক্ত (পরবর্তীতে আধুনিক দর্শন, যা দেকার্তের সময় থেকে বিংশ শতক পর্যন্ত বিস্তৃত)।  বিশ্লেষণী দর্শন  বিশ্লেষণী দর্শন ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।  জ্ঞানতত্ত্ব  যৌক্তিক ইতিবাদ  যৌক্তিক ইতিবাদ মূলত ভিয়েনা চক্র প্রদত্ত কতগুলো দার্শনিক চিন্তার সামগ্রিক রূপ। ভিয়েনা বিশ্ববিদ্যালয়ের দর্শন ও বিজ্ঞানের কয়েকজন শিক্ষক এ-চিন্তাধারার বাহক ও ধারক। এ-দর্শন একদিকে যুক্তিধর্মী, অন্যদিকে বিজ্ঞানভাবাপন্ন। এ-দর্শনের দার্শনিকরা ভাষার যৌক্তিক বিশ্লেষণ ও অর্থ পরিষ্করণে আগ্রহী। তারা বিজ্ঞানের বাক্যগুলোকে বিশ্লেষণ, শ্রেণিকরণ এবং সম্পর্ক নির্ণয়নের ব্যবস্থা করেন এবং এজন্য তারা দর্শনকে বিজ্ঞানের উপর প্রতিষ্ঠিত করেন।  নয়াপ্রয়োগবাদ  সাধারণ ভাষা দর্শন  মহাদেশীয় দর্শন  অস্তিত্ববাদ  এটি বিংশ শতাব্দীর একটি শীর্ষ স্থানীয় মতবাদ। এই মতবাদটি মানুষের মুখে মুখে ঘুরে বেড়ায়। অস্তিত্ত্ববাদের কথা, নীতিমালা মানুষের কাছে একটা সময়ে কর্তব্য হিসেবে গৃহীত হয়েছে, বিশেষ করে সাধারণ মানুষের কাছে। যেখানে উনিশ শতকের জীবন দর্শন অভিজাত শ্রেণীর জন্যই শুধুমাত্র সীমাবদ্ধ ছিলো। এই অভিজ্ঞতাবাদ এককথায় সাধারণ মানুষের অস্তিত্বকে স্বীকার করেছে। এ মতবাদ তাত্ত্বিক বিষয়ের বিপরীতে জাগতিক বিষয় সম্বন্ধে আলোচনা করে। এ দর্শন তৈরি হবার পিছনে কিছু পূর্ব শর্তের প্রয়োজন হয়। এ পূর্বশর্তগুলো আমেরিকা ইংল্যান্ড ও মতো পুজিবাদী দেশগুলোতে তৈরি হয়নি বা ব্যবহার হয়নি।  মার্কসবাদ  প্রপঞ্চবাদ  উত্তরণির্মানবাদ  নির্মানবাদ   আরও দেখুন   বিংশ-শতাব্দীর ফরাসি দর্শন   তথ্যসূত্র    বহিঃসংযোগ       বিষয়শ্রেণী:২০শ শতাব্দীর দর্শন বিষয়শ্রেণী:পাশ্চাত্য দর্শন বিষয়শ্রেণী:সমকালীন দর্শন বিষয়শ্রেণী:মহাদেশীয় দর্শন বিষয়শ্রেণী:দার্শনিক আন্দোলন বিষয়শ্রেণী:দার্শনিক ঐতিহ্য বিষয়শ্রেণী:বিশ্লেষণী দর্শন  en:20th-century philosophy
মাথাল ধনেশ হল ধনেশ প্রজাতির একরকমের পাখি এবং এরা আকারে আয়তনে খুব বড় হয়। এদেরকে প্রধানত পাওয়া যায় মালয় উপদ্বীপ, সুমাত্রা, জাভা এবং বোর্নিওতে।  এদের সম্পূর্ণ গায়ের পালক প্রধানত কালো রঙের হয় এবং পেট ও লেজ হয় সাদা রঙের এবং লেজের ডগায় কালো রঙের ব্যান্ড থাকে। এদের লেজ খুব লম্বা হয় এবং লেজের ডগায় দুটো লম্বা ভাবে বিস্তৃত পালক এদেরকে অন্যান্য ধনেশ প্রজাতির থেকে আকারে বড় করে তুলেছে। এদের দেহের দৈর্ঘ্য হয় , যা লেজের পালকগুলোকে না ধরেই গোনা হয়েছে। কিন্তু এইগুলোকে ধরা হলে এদের দৈর্ঘ্য আরোও  বেড়ে যায়। পুরুষদের ওজন গড়ে  এবং মহিলাদের ওজন গড়ে ।  এদেরকে মাঝে মাঝে সবথেকে বড় এশিয়ান ধনেশ বলে মানা হয় যদিও এরা রাজ ধনেশদের থেকে ওজনে কম হয়। এরা আফ্রিকান মেঠো ধনেশদের থেকে অনেকটাই কম হয় ওজনে।   আচরণ  মাথাল ধনেশ মূলত strangler fig গাছের ফল খেয়ে থাকে। এদের এলাকা-নির্ভর আচরণ (territorial) এবং এক স্ত্রীতে জীবন কাটানোর (monogamous) প্রবণতা রয়েছে বলে ধারণা করা হয়, যদিও এদের সামাজিক আচরণ নিয়ে বিস্তারিত তথ্য এখনো অজানা। এই পাখিরা প্রতি বছর একটি মাত্র ছানা দেয় এবং মা পাখি ও ছানা প্রায় পাঁচ মাস ধরে গাছের ফাঁপা গর্তে (tree cavity) একসঙ্গে বন্ধ অবস্থায় থাকে। এই বিশেষ বাসা বাঁধার আচরণের ফলে এরা বন উজাড় ও শিকারীদের দ্বারা বিশেষভাবে হুমকির সম্মুখীন হয়। পুরুষ পাখিরা তাদের এলাকা রক্ষার জন্য একে অপরের সঙ্গে আকাশে উড়ে ক্যাস্ক দিয়ে ধাক্কা মারে, যাকে aerial jousting বলা হয়। এই সংঘর্ষের সময় স্ত্রী পাখিরা পুরুষদের অনুসরণ করলেও মুখোমুখি ধাক্কা লাগার মুহূর্তে ভিন্ন দিকে সরে যায়।BirdLife International (2021). "Rhinoplax vigil". The IUCN Red List of Threatened Species 2021.Kinnaird, M. F., & O'Brien, T. G. (2007). "The Ecology and Conservation of Asian Hornbills: Farmers of the Forest". University of Chicago Press.  তথ্যসূত্র   আরও পড়ুন    Kemp, A. C. (1995). The Hornbills. Oxford University Press.  Kinnaird, M. F., & O'Brien, T. G. (2007). The Ecology and Conservation of Asian Hornbills: Farmers of the Forest. University of Chicago Press.      Quoted at    বহিঃসংযোগ  BirdLife Species Factsheet   Photo from PaddleAsia  বিষয়শ্রেণী:বুসেরোস বিষয়শ্রেণী:ধনেশ বিষয়শ্রেণী:দক্ষিণ এশিয়ার পাখি বিষয়শ্রেণী:ব্রুনাইয়ের পাখি বিষয়শ্রেণী:ইন্দোনেশিয়ার পাখি বিষয়শ্রেণী:মালয়েশিয়ার পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:১৭৮১-এ বর্ণিত পাখি
চৌধুরী গোলাম আকবর (১৬ সেপ্টেম্বর ১৯২১ – ২৯ ডিসেম্বর ১৯৮৮) হচ্ছেন একজন বাংলাদেশি লেখক। তিনি বাংলা একাডেমীতে বাংলাদেশের লোক সাহিত্য সংগ্রাহক হিসেবে দায়িত্ব পালন করেছেন।  প্রারম্ভিক জীবন চৌধুরী গোলাম আকবর মৌলভীবাজার জেলার (বর্তমান কমলগঞ্জ উপজেলা, মৌলভীবাজার জেলা, বাংলাদেশ) দরগাপুর গ্রামে  ১৬ সেপ্টেম্বর ১৯২১ সালে জন্মগ্রহণ করেন। ১৯৩৬ সালে তিনি মিডল ইংলিশ পরীক্ষায় উত্তীর্ণ হন। এম.ই পরীক্ষায় পাশের পর, তিনি একটি প্রতিযোগিতামূলক পরীক্ষা দেন এবং ১৯৪২ সালে প্রাথমিক বিদ্যালয়ের শিক্ষক হন। শিক্ষক হওয়ার পর ১৯৫২ সালে তিনি গুরু প্রশিক্ষণ পরীক্ষা পাশ করেন। প্রাইভেট প্রার্থী হিসেবে ১৯৫৪ সালে তিনি ম্যাট্রিকুলেশন পরীক্ষায় উত্তীর্ণ হন। ২৫ বছরের শিক্ষকতা জীবন শেষে, ১৯৬৭ সালে তিনি অবসর গ্রহণ করেন। ২৯শে ডিসেম্বর, ১৯৮৮ সালে তিনি মৌলভীবাজার জেলায় শেষনিঃশ্বাস ত্যাগ করেন।  সাহিত্য জীবন গোলাম আকবরের লোকসাহিত্যের প্রতি বিশেষ আকর্ষণ ছিল। অবসর গ্রহণের পর, তিনি বাংলা একাডেমীর লোক সাহিত্য সংগ্রাহক হিসেবে নিযুক্ত করা হয়। তিনি সিলেট অঞ্চল ঘুরে বেড়ান এবং প্রচুর লোকসাহিত্য ও সংগীত সংগ্রহ করেন। লোকসাহিত্যের উপর তিনি কিছু বই লিখেন এবং অনেকগুলো গীতিকবিতা এবং লোকসাহিত্যের সম্পাদনাও করেন। তিনি বাংলা সাহিত্যে অনেক গদ্য রচনা করেন। জীবনের প্রথম দিকে তিনি কবিতা এবং সংগীত লিখেছেন। তার মৃত্যুর পর, “আমার কবিতা” নামে তার লিখিত কবিতা নিয়ে একটি সংকলিত বই প্রকাশিত হয়।  উল্লেখযোগ্য কাজ  সিলেট গীতিকা (১৯৬৮)  খোলাফায়ে রাশেদা বা চার খলিফার পুঁথি (১৯৬৯)  সাধক কবি ভবানন্দ (১৯৭৮)  সিলেট নাগরি পরিক্রমা (১৯৭৮)  রাধারমণ সংগীত (১৯৮১)  লোকসাহিত্যে ইসলাম (১৯৮৭)  লোকসাহিত্যের কথা (১৯৮৮)  রাষ্ট্রভাষা একুশে প্রসঙ্গ (১৯৯৭)  জালালাবাদের সাংস্কৃতিক ঐতিহ্য (১৯৯৮)  রচনা ও সংগ্রহ সম্ভার ১ম-খণ্ড (২০০৭) তথ্যসূত্র  বহিঃসংযোগ  বিষয়শ্রেণী:বাংলাদেশী পুরুষ লেখক বিষয়শ্রেণী:১৯২১-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:পাকিস্তানি শিক্ষাবিদ
কলকাতা-বাসন্তী হাইওয়ে  বা  বাসন্তী হাইওয়ে হল কলকাতা এর ইস্টর্নার মেট্রোপলিটন বাইপাস-এর থেকে বাসন্তী পর্যন্ত ১ নং রাজ্য সড়ক (পশ্চিমবঙ্গ) বা ১ নম্বর রাজ্য সড়ক এর অংশ।এই হাইওয়ে দ্বারা বাসন্তী তথা সুন্দরবন-এর সঙ্গে কলকাতার যোগাযোগ সহজ ও আরামদাক হয়েছে। এই সড়ক পথে পর্যটকরা সুন্দরবনে ভ্রমণে যেতে পারেন।   সম্প্রসারণ  উন্নয়নের লক্ষ্যে বেসরকারি বিনিয়োগ টানা যাবে কি না, সেই ব্যাপারে সমীক্ষায় নামছে রাজ্য সরকার। প্রথম ধাপে পাঁচটি রাজ্য সড়কের ক্ষেত্রে তা খতিয়ে দেখার দায়িত্ব দেওয়া হল রেল ইন্ডিয়া টেকনিক্যাল অ্যান্ড ইকনমিক সার্ভিসেস বা রাইটস-কে। বেসরকারি লগ্নি টানার প্রাক্-সম্ভাব্যতা নিয়ে ওই সমীক্ষা প্রথমে যে-পাঁচটি রাজ্য সড়কে শুরু হবে, কলকাতা-বাসন্তী হাইওয়েgooglemap তার মধ্যে অন্যতম। বাকি চারটি রাস্তা হল দু'নম্বর রাজ্য সড়ক (হুগলি-বাঁকুড়া-খাতড়া-বিষ্ণুপুর-আরামবাগ হয়ে তারকেশ্বর-বৈদ্যবাটী)।চার নম্বর রাজ্য সড়ক (মেচগ্রাম-ঘাটাল-চন্দ্রকোনা-গোয়ালতোড়-রাইপুর-খাতড়া হয়ে মানবাজার-বাঘমুণ্ডি-ঝালদা)  তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের সড়ক ব্যবস্থা
thumb|right|180px|আটলান্টিক মহাসাগরে কেল্টীয় সাগরের অবস্থান (হালকা নীল দিয়ে চিহ্নিত) থাম্ব|199x199পিক্সেল|সেল্টিক সাগরের ব্যাথিম্যাট্রিক মানচিত্র, আটলান্টিক মহাসাগরের অংশ এবং এর আশেপাশের এলাকা কেল্টীয় সাগর ()  আটলান্টিক মহাসাগরের একটি অংশ, যা আয়ারল্যান্ড দ্বীপের দক্ষিণ উপকূল থেকে দক্ষিণে প্রসারিত হয়েছে। কেল্টীয় সাগরের পূর্বে সেন্ট জর্জেস প্রণালী, ব্রিস্টল প্রণালী এবং ইংলিশ প্রণালী, যুক্তরাজ্যের ওয়েল্‌স, কর্নওয়াল, ডেভন এবং ফ্রান্সের ব্র্যতাইন অবস্থিত। কেল্টীয় সাগরের দক্ষিণ ও পশ্চিম সীমানা মহীসোপানের উপর ভিত্তি করে সংজ্ঞায়িত।   তথ্যসূত্র   বিষয়শ্রেণী:আটলান্টিক মহাসাগরের প্রান্তিক সাগর বিষয়শ্রেণী:ইউরোপীয় সাগর
আজিজি মসজিদ, উত্তর সুমাত্রা ইন্দোনেশিয়ার মুসলমানদের একটি উপাসনালয়। যা তেনজাং পুরা, উত্তর সুমাত্রায় অবস্থিত। এটি ছিল লাংকাট সালতানাতের রাজকীয় মসজিদ।https://books.google.com.bd/books?id=q37zDQAAQBAJ&pg=PA218&lpg=PA218&dq=Azizi+Mosque+indonesia&source=bl&ots=RQiiYhkEo3&sig=ACfU3U3IY65pk5h2kYjB6Hi6QVHyhaeeAQ&hl=en&sa=X&ved=2ahUKEwjr3v3xuq7pAhXj7HMBHSf7AgcQ6AEwC3oECBUQAQ#v=onepage&q=Azizi%20Mosque%20indonesia&f=false   ইতিহাস  লাংকাট সালতানাতের উনিশ শতকের শেষের শাসক এবং টেংকু সুলতানের হাজী মুসা আল-খালিদী আল-মুয়াজজম সিয়াহর পুত্র টেংকু সুলতান আবদুল আজিজের নির্দেশে ১৮৮৯ সালে মসজিদটির নির্মাণকাজ শুরু হয়।  মসজিদটির নকশা করেছিলেন এক জার্মান স্থপতি। বেশিরভাগ নির্মাণ শ্রমিক লাংকাট রিজেন্সি-র চীনা বাসিন্দা ছিলেন। পেনাং এবং সিঙ্গাপুর থেকে বাতাং সেরানগান নদীর মাধ্যমে নির্মাণ সামগ্রী প্রেরণ করা হয়েছিল এবং ৮০ টি গরুর গাড়ি দিয়ে তা স্থানান্তরিত করা হয়েছিল।  মসজিদটির নির্মাণ কাজ শেষ হওয়ার আগে আবদুল আজিজ মারা গিয়েছিলেন। সুতরাং নির্মাণকাজটি তাঁর ছেলে টেংকু সুলতান মাহমুদ রহমত সায়াহ হাতে নিয়েছিলেন।  মসজিদটির নির্মাণ কাজ ১৩ই জুন, ১৯০২ সালে শেষ হয়েছিল। ১৯২৬ সালে মসজিদটিতে একটি মিনার যুক্ত করা হয়।  ১৯৭৮-১৯৭৯, ১৯৮০-১৯৮১ এবং ১৯৯০-১৯৯১ সালে মসজিদটি বেশ কয়েকবার সংস্কার করা হয়েছিল।   মসজিদ  বাম|থাম্ব|ইন্দোনেশিয়ার উত্তর সুমাত্রায় অবস্থিত মসজিস, নাম আজিজি মসজিদ। মসজিদ কমপ্লেক্সটি প্রায়  জায়গা নিয়ে দাঁড়িয়ে আছে। প্রধান প্রার্থনা হলটি প্রায় ২৫x২৫ মিটার। প্রধান প্রার্থনা হলের উত্তর, দক্ষিণ এবং পূর্ব দিকে তিনটি মুঘল স্টাইলের প্রবেশদ্বার রয়েছে। মসজিদটির রয়েছে মুঘল-স্টাইলের গম্বুজ রয়েছে যা তামা দিয়ে সজ্জিত। সবচেয়ে ভারী গম্বুজটির ওজন প্রায় ৪০ টন।  অভ্যন্তর প্রধানত মার্বেল পাথর ও ইতালিয়ান স্ফটিক ঝাড়বাতি দিয়ে সজ্জিত।  মসজিদ কমপ্লেক্সের ভিতরে ল্যাংকাট সালতানাতের অন্তর্ভুক্ত রাজ পরিবারের বেশ কয়েকটি সমাধি রয়েছে।   মালয়েশিয়ার কেদাহ শহরের জহির মসজিদের নির্মাণশৈলী থেকে অনুপ্রাণিত হয়ে আজিজি মসজিদের স্থাপত্য নির্মাণ করা হয়।   আরো দেখুন    ইন্দোনেশিয়ায় ইসলাম  ইন্দোনেশিয়ার মসজিদগুলির তালিকা   তথ্যসূত্র    কাজ উদ্ধৃত        বিষয়শ্রেণী:ইন্দোনেশিয়ার মসজিদ বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id) বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উত্তর সুমাত্রার মসজিদ বিষয়শ্রেণী:২০শ শতাব্দীর মসজিদ বিষয়শ্রেণী:১৯০২-এ সম্পন্ন মসজিদ বিষয়শ্রেণী:মুঘল মসজিদ বিষয়শ্রেণী:২০শ শতাব্দীর এশিয়ার মসজিদ
ইউক্রেনীয় সিনেমার ইতিহাসে সেরা ১০০টি চলচ্চিত্র হল ইউক্রেনীয় সিনেমার সেরা চলচ্চিত্রগুলিকে ১-১০০ রেটিং দেওয়া হয়।  ২০২১ সালের জুন মাসে ইউক্রেনের কিয়েভের জাতীয় ওলেকসান্ডার ডোভঝেঙ্কো চলচ্চিত্র কেন্দ্র জাতীয় ও আন্তর্জাতিক চলচ্চিত্র সম্প্রদায়ের প্রতিনিধিদের একটি জরিপের মাধ্যমে চলচ্চিত্রগুলি নির্বাচন করে।   আংশিক তালিকা    তথ্যসূত্র    বহিঃসংযোগ    শীর্ষ ১০০। ইউক্রেনীয় সিনেমার ইতিহাসে সেরা চলচ্চিত্রের রেটিং  বিষয়শ্রেণী:শীর্ষ চলচ্চিত্রের তালিকা বিষয়শ্রেণী:চলচ্চিত্রের তালিকা